विराट कोहली ने डांस किया, रोहित-सूर्या ने उड़ाया गुलाल; गिल ने शेयर किया VIDEO
IND VS AUS; Shubman Gill shares video of Rohit, Surya, and Kishan playing Holi in dressing room इस समय पूरा देश होली के खुमार में है और अपनी टीम इंडिया भी इससे अछूती नहीं है
टीम इंडिया भी होली के रंग में रंगी है। भारतीय खिलाड़ियों ने मंगलवार को प्रैक्टिस सेशन के बाद नरेंद्र मोदी स्टेडियम से होटल लौटते वक्त जमकर होली खेली। सेलिब्रेशन का दौर टीम बस में जारी रहा। ओपनर शुभमन गिल ने इसका वीडियो पोस्ट किया है।
कोहली-रोहित ने उड़ाया गुलाल
शुभमन गिल ने जो वीडियो शेयर किया है, उसमें गिल के पीछे पूर्व कप्तान विराट कोहली डांस करते नजर आए। उनके पीछे कप्तान रोहित शर्मा भी दिखे, जिन्होंने गिल को वीडियो बनाते देख दोनों पर गुलाल उड़ाया। टीम के बाकी खिलाड़ी भी बस में ही एक-दूसरे पर गुलाल उड़ाते नजर आए।
ईशान-सूर्या ने होटल में खेली 
टीम बस में होली खेलने के बाद टीम इंडिया के खिलाड़ियों ने होटल में भी होली खेली। सभी सूखे रंग से होली खेलते नजर आए। ड्रेसिंग रूम में होली खेलने के बाद भारतीय कप्तान रोहित शर्मा, सूर्यकुमार यादव और ईशान किशन का फोटो भी सामने आया है।
गुरुवार से चौथा टेस्ट 
अहमदाबाद के नरेंद्र मोदी स्टेडियम में भारत और ऑस्ट्रेलिया के बीच टेस्ट सीरीज का चौथा टेस्ट मैच गुरुवार से खेला जाएगा। दोनों ही टीमें स्टेडियम में प्रैक्टिस कर रही हैं। सीरीज के शुरुआती 2 टेस्ट जीतकर भारत सीरीज में 2-1 से आगे है। ऑस्ट्रेलिया ने इंदौर में पिछला टेस्ट जीतकर वर्ल्ड टेस्ट चैंपियनशिप के फाइनल में जगह बनाई थी।
दोनों देशों के प्रधानमंत्री होंगे मौजूद 
नरेंद्र मोदी स्टेडियम में भारत और ऑस्ट्रेलिया के प्रधानमंत्री भी दोनों देशों के बीच टेस्ट मैच देखेंगे। ऑस्ट्रेलिया के पीएम एंथनी एल्बनीज जल्द ही भारत पहुंचेंगे, वहीं भारत के पीएम नरेंद्र मोदी मैच के दिन ही अहमदाबाद जाएंगे। अहमदाबाद का क्रिकेट स्टेडियम दुनिया में सबसे ज्यादा दर्शक क्षमता वाला स्टेडियम है। यहां एक लाख 32 हजार दर्शक एक साथ बैठकर मैच देख सकते हैं।
स्पोर्ट्स की ये खबरें भी पढ़ें...
टीम इंडिया क्यों बनवाती है स्पिनर फ्रेंडली पिचें
भारत में पिछले कुछ सालों में जितने भी टेस्ट मैच हुए हैं उनमें ज्यादातर में ऐसी ही पिच पर खेल हुआ है। सवाल उठता है कि भारत अपने घर में इस तरह की पिचें क्यों बनवा रहा है। क्या सामान्य पिच पर टीम को जीत नहीं मिल सकती? जवाब जानने के लिए यहां क्लिक करें... 
अहमदाबाद टेस्ट की पिच पर दिखी घास
भारत और ऑस्ट्रेलिया के बीच बॉर्डर-गावस्कर ट्रॉफी का चौथा और आखिरी टेस्ट मैच अहमदाबाद के नरेंद्र मोदी स्टेडियम में खेला जाएगा। गुरुवार से शुरू होने वाले टेस्ट के पहले पिच की तस्वीर सामने आई है। पिच पर घास नजर आई और 2 दिन पहले ही लगातार पानी भी डाला जा रहा है। पूरी खबर पढ़ने के लिए यहां क्लिक करें...